প্রেম, সম্পর্ক, যৌনতা সবই উঠে এসেছে ‘অ্যান অর্ডিনারি লাইফ’-এর পাতায় পাতায়। যেমন উঠে এসেছে নিহারিকা-নওয়াজের ঘনিষ্ঠতার কথা। ২০০৯ সালে ‘মিস লাভলি’ ছবির শুটিং-এর সময় থেকে পরিচয় দুই অভিনেতার। আলাপ গড়িয়ে ঘনিষ্ঠতা- প্রেম-সম্পর্ক। নওয়াজ তাঁর বইতে উল্লেখ করেছেন ‘মিস লাভলি’র সঙ্গে তাঁর প্রণয় পর্ব চলেছিল প্রায় বছর দেড়েক। অন্তরঙ্গতার বিবরণ স্বরূপ বইতে উল্লেখ রয়েছে দুজনের একসঙ্গে রাত কাটানোর মুহূর্তগুলোও। নিহারিকার দাবি তাঁদের সম্পর্ক টিকেছিল মেরে কেটে কয়েক মাস। “যেভাবে আমার চরিত্রটা ফুটিয়ে তোলা হয়েছে, তা থেকে এটুকু স্পষ্ট, বই-এর বিক্রি বাড়াতে একটা মেয়েকে অসম্মান করতে এতটুকু বাধেনি ওঁর”।